CELEX: 62020TN0034
Language: hr
Date: 2020-01-20 00:00:00
Title: predmet T-34/20: Tužba podnesena 20. siječnja 2020. – Datenlotsen Informationssysteme protiv Komisije

9.3.2020   
            
            
               HR
            
            
               Službeni list Europske unije
            
            
               C 77/58
            
         
      Tužba podnesena 20. siječnja 2020. – Datenlotsen Informationssysteme protiv Komisije
      (predmet T-34/20)
      (2020/C 77/79)
      Jezik postupka: njemački
      
         Stranke
      
      
         Tužitelj: Datenlotsen Informationssysteme GmbH (Hamburg, Njemačka) (zastupnik: T. Lübbig, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Odluku Europske komisije od 20. rujna 2019. o mjeri SA.34402 – 2015/C (ex 2015/NN) koju je provela Njemačka u korist društva Hochschul-Informations-System GmbH (dokument Komisije br. C(2019) 6836 final);
               
            
                  —
               
               
                  naloži tuženiku snošenje troškova postupka.
               
            
         Tužbeni razlozi i glavni argumenti
      
      U prilog osnovanosti tužbe, tužitelj ističe sljedeće razloge.
      
                  1.
               
               
                  Povreda članka 107. stavka 1. UFEU-a primjenom kriterija ispitivanja za utvrđivanje gospodarske naravi djelatnosti društva Hochschul-Informations- System GmbH (u daljnjem tekstu: HIS), koji nije u skladu sa sudskom praksom, jer je Komisija zanemarila sadržaj „kriterija nerazdvojivosti” i samostalno značenje „kriterija povezanosti”.
               
            
                  2.
               
               
                  Povreda članka 107. stavka 1. UFEU-a kvalificiranjem djelatnosti društva HIS za njemačka državna visoka učilišta kao negospodarske.
               
            
                  3.
               
               
                  Povreda članka 107. stavka 1. UFEU-a zbog nepostojanja razlikovanja između različitih područja djelatnosti društva HIS.
               
            
                  4.
               
               
                  Povreda članka 108. stavka 3. UFEU-a i članka 1. točke (b) podtočke v. Uredbe Vijeća (EU) 2015/1589 (1) kvalificiranjem izravne potpore kao „postojeće potpore” zbog postojanja tržišta u 1976.
               
            
                  5.
               
               
                  Povreda članka 296. drugog stavka UFEU-a zbog nedovoljnog obrazloženja primjenjivosti članka 1. točke (b) podtočke v. Uredbe 2015/1589 na situacije koje se ne odnose na liberalizaciju.
               
            
                  6.
               
               
                  Povreda članka 108. stavka 3. UFEU-a i članka 1. točke (b) podtočke v. Uredbe 2015/1589 kvalificiranjem izravne potpore kao „postojeće potpore” zbog značajne izmjene mjera.
               
            
                  7.
               
               
                  Povreda članka 108. stavka 3. UFEU-a i članka 1. točke (b) podtočke v. Uredbe 2015/1589 kvalificiranjem izravne potpore kao „postojeće potpore” jer, naprotiv, postoji niz pojedinačnih potpora koje se odobravaju na godišnjoj razini.
               
            
                  8.
               
               
                  Povreda prava na „razumno trajanje postupka” kao dio prava na „dobru upravu” iz članka 41. Povelje Europske unije o temeljnim pravima.
               
            
         (1)  Uredba Vijeća (EU) 2015/1589 od 13. srpnja 2015. o utvrđivanju detaljnih pravila primjene članka 108. Ugovora o funkcioniranju Europske unije (SL 2015., L 248, str. 9)